पाएं अपने शहर की ताज़ा ख़बरें और फ्री ई-पेपरडाउनलोड करें
शहर के सिविल अस्पताल में खाली पड़े पदों पर जल्द विशेषझ डॉक्टर लाने और करोड़ों रुपए की लागत से नया इंफ्रास्ट्रक्चर तैयार करने के साथ-साथ जून महीने में करीब सवा करोड़ की लागत से ऑक्सीजन प्लांट भी लगेगा। यह जानकारी शहरी विधानसभा हलके के विधायक परमिंदर सिंह पिंकी ने दी। उन्होंने बताया कि कोरोना काल के चलते हुए या उसके बाद अस्पताल में किसी तरह की कोई ऑक्सीजन की कमी ना आए इसलिए उन्होंने फिरोजपुर मुख्यालय के सिविल अस्पताल के लिए ऑक्सीजन प्लांट की मांग की थी जिसे केंद्र सरकार द्वारा मंजूरी दे दी गई है।
विधायक ने बताया कि थोड़े दिन में इस प्लांट को लेकर शैड का निर्माण शुरू कर दिया जाएगा और 25-30 दिन में प्लांट की सारी मशीनरी अस्पताल में पहुंच जाएगी जिसे जल्द इंस्टॉल कर दिया जाएगा। प्लांट की सारी मशीनरी विदेश से मंगवाई जा रही है और यह ऑटोमेटिक प्लांट होगा जिसकी क्षमता एलबीएस 650 लीटर पर मिनट होगी और 1 घंटे में यह 35 क्यूबिक मीटर ऑक्सीजन तैयार करेगा। सरकार द्वारा करीब डेढ़ करोड़ पर खर्च करके बिल्डिंग के नवीनीकरण का काम करवाने के लिए टेंडर लगाया जा चुका है और बुनियादी ढांचे में सुधार करने के साथ-साथ यहां लोगों के लिए हर तरह की आधुनिक मेडिकल सुविधाएं उपलब्ध होंगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn